12 Etsoe sena ke seo Jehova a se boletseng: “Ha ho na pheko bakeng sa ho sithabela ha hao.+ Leqeba la hao ke le sa foleng.+ 13 Ha ho na ea kōpang ka tieo nyeoeng ea hao, bakeng sa seso sa hao.+ Ha ho na mokhoa oa ho folisa, le phekolo, bakeng sa hao.+ 14 Bohle ba u ratang haholo ke bona ba u lebetseng.+ Hase uena eo ba ntseng ba mo batla. Etsoe ke u otlile ka chapo ea sera,+ ka chapo ea ea sehlōhō,+ ka lebaka la liphoso tsa hao tse ngata;+ libe tsa hao li ngatafetse.+ 15 Ke hobane’ng ha u hoeletsa ka lebaka la ho sithabela ha hao?+ Bohloko ba hao ke bo sa phekoleheng ka lebaka la liphoso tsa hao tse ngata; libe tsa hao li ngatafetse.+ Ke u entse lintho tsena. 16 Ka hona bohle ba u harolang ba tla haroloa;+ ha e le bahanyetsi bohle ba hao, kaofela ba tla ea kholehong.+ Ka sebele ba u nkelang thepa ka mahahapa ba tla nkeloa thepa ka mahahapa, ’me bohle ba u tlatlapang ke tla nehelana ka bona hore e be se tlatlapuoeng.”+